Publication: Magyar Közlöny
Issue: MK-2010-31 (Year: 2010, Number: 31)
Era: contemporary
Section: hírközlési és energiaügyi miniszter feladat- és hatáskörérõl szóló 133/2008. (V. 14.) Korm. rendelet 1. § (1) bekezdés a) pontjában
Paragraph Index: 1774

3. § A Rendelet 9. § (3) és (4) bekezdése helyébe a következõ rendelkezés lép: „(3) Az 1008/2008/EK európai parlamenti és tanácsi rendelet 5. cikk (3) bekezdésében és 8. cikk (8) bekezdésében meghatározott összegnek megfelelõ vagyoni biztosíték lehet a pénzügyi intézménynél lekötött és elkülönített pénzösszeg, a pénzügyi intézmény által vállalt kezesség, a bankgarancia vagy a Magyar Köztársaság területén biztosítási tevékenység végzésére jogosult biztosító intézettel kötött biztosítási szerzõdés alapján kiállított – készfizetõ kezességvállalást tartalmazó – kötelezvény. A vagyoni biztosítékra vonatkozó szerzõdést legalább 1 évi idõtartamra kell megkötni. A légi fuvarozó legkésõbb a szerzõdés lejártáig köteles igazolni, hogy a szerzõdést meghosszabbította, vagy más pénzügyi intézménnyel, biztosítóintézettel új szerzõdést kötött.

Source: https://magyarkozlony.hu/hivatalos-lapok/59d593fc58852f0cfe50af5cebecee305904d292/dokumentumok/71df9f128f17adeb7e659b7f34379fa74e2f191f/letoltes